Սա արդեն անվտանգության խնդիր է, ու հարկավոր է, որ այս խնդրով զբաղվի Ազգային անվտանգության ծառայությունը: Այնպես չէ, որ այս մարդիկ զուտ աղանդավորական գաղափարներով են առաջնորդվում, այստեղ տարբեր շերտեր կան, որը պետք է ուսումնասիրել»: Սրբազանի խոսքով՝ այս օրերին Դիվանատուն ներխուժած խումբը այն վերածել էր կերուխումի վայրի: «Էլ չեմ ասում, թե հարևան շենքի բնակիչները գիշերն ինչե~ր են նկատել Դիվանատան շենքի հետնամասում, նրանց անբարո պահվածքից բողոքել են անձամբ բնակիչները: Սակայն ինչ-որ բան, եթե ասվում է իրենց վերաբերյալ, նրանք դա սադրանք են որակում: Դրա համար էլ, եթե ես հիմա բարձրաձայնեմ, դուրս կգա, թե ուզում եմ իրենց սևացնել, բայց այն, ինչ կատարվել է՝ իրականություն է»,- ասաց Սրբազանը: